Í reglugerð Afrekssjóðs ÍSÍ kemur fram að sjóðurinn skuli árlega flokka sérsambönd í þrjá afreksflokka út frá viðmiðum sem fjallað er um í reglugerð sjóðsins . Nýverið tók stjórn sjóðsins ákvörðun um að færa Skíðasamband Íslands ( SKÍ ) úr flokki B / Alþjóðleg sérsambönd í flokk A / Afrekssérsambönd . Jafnframt var ákveðið að færa Landssamband hestamannafélaga ( LH ) úr flokki C / Þróunarsérsambönd í flokk B / Alþjóðleg sérsambönd . Í báðum tilfellum hefur afreksstarf sérsambandanna tekið mikilum framförum og árangur fylgt í kjölfarið . Taka báðar þessar breytingar gildi þann 1. janúar 2020 .